GiliGold/VAD_KnessetCorpus huggingface dataset:
רועי ריינשרייבר:
 אז, בכובע הראשון שלי אני רכז בקרות מגרשים ונושא של תשתיות בהתאחדות, ובכובע השני אני שופט כדורגל בינלאומי
רועי ריינשרייבר:
 וכמו שאמרו לפניי, גם אני כשאני יוצא לחוץ לארץ ואני רואה את המתקנים
רועי ריינשרייבר:
 אני יכול לומר שכשהייתי בצ'לסי ראיתי שיש להם 25 מגרשים
רועי ריינשרייבר:
 קבוצה אחת, על 25 מגרשים, תבינו לבד איזה כוח יש לאותו מועדון
רועי ריינשרייבר:
     אז כמה דברים קטנים שאני רוצה להגיד קודם כל הדו"ח הוא חשוב מאוד לא רק לכדורגל, לכל הספורט
רועי ריינשרייבר:
 זה מבורך מאוד ואנחנו בהתאחדות פה התחלנו כל מיני מהלכים להתקדם בנושא ולנסות להגיע לאיזשהו דוח סופי
רועי ריינשרייבר:
 דבר נוסף, נאמר פה רק הנושא של בנימינה
רועי ריינשרייבר:
 אני חייב להגיד אני במקרה הייתי בבנימינה לפני חודש, אנחנו עכשיו נמצאים בתקופה של בין דשא חורף לדשא קיץ ולכן 95 אחוזים מהמגרשים ללא דשא היום, בגלל נושא שדרוג המשטחים
רועי ריינשרייבר:
 אז זה טיפה להדגיש
רועי ריינשרייבר:
     בכל מתקן יש שירותים, אני לא נתקלתי במתקן ללא שירותים, עברתי ב-95 אחוז מהמגרשים
רועי ריינשרייבר:
 95 אחוזים מהמגרשים הם עם שירותים קבועים בעוד שחמישה אחוזים עם שירותים כימיים
רועי ריינשרייבר:
 משהו קטן, הדבר החשוב ביותר להבין זה שאנחנו בהתאחדות לכדורגל לא יכולים לבנות מגרשי כדורגל
רועי ריינשרייבר:
 אין לנו את התקציבים האלה
רועי ריינשרייבר:
 אנחנו יכולים לפנות לרשויות ולבקש מהם להקצות שטחים
רועי ריינשרייבר:
 זו עבודה גדולה בעצם שצריכים לעשות פה דרך המדינה
רועי ריינשרייבר:
     כמו שאמרתם למה הנשים משובצות בשעות הכי קשות בימים אולי הכי הכי קשים - מי שיושב ומשבץ זה אותו בן אדם מהקבוצה או מהרשות המקומית שבא ואומר שכנראה הקבוצה לא חשובה, אנחנו רוצים שיתאמנו בשמונה, תשע, עשר בערב, וגם נתקלתי בקבוצות שמתחילות אימון ב-22:30 על רבע מגרש, אפילו לא על מגרש שלם, אז צריכים עוד הפעם להפנות הדברים האלה לרשויות המקומיות המקומיות שחבל שלא נמצאים פה
סימון דוידסון:
אני חייב להגיד משהו בנושא הזה
סימון דוידסון:
 אני פשוט בדקתי את הנושא של כדורגל נשים, הבנות האלה זה לא יאומן מה שקורה במדינת ישראל
סימון דוידסון:
 כנראה שאתם לא מודעים לכך
סימון דוידסון:
 כשנותנים לילדה לשחק מחוץ למגרש, מעבר לקווים לשחק ולעשות אימון, והן נפצעות או שנותנים להן לשחק במגרש שאין בו תאורה או שנותנים להן לשחק בשמינית מגרש בגלל שהן נשים בזה צריך לטפל, ולא ייתכן שהקבוצות הללו אשר מסובסדות על ידי מדינת ישראל ומקבלות את תמיכות ותקציבים ממשרד הספורט - הבנות ישחקו בתנאים כאלו
רועי ריינשרייבר:
ראשית, אני מסכים איתך, אבל ההתאחדות לכדורגל היא לא צד
רועי ריינשרייבר:
 היא לא קובעת שקבוצת נשים תתאמן בשעה 20:00 עם תאורה
רועי ריינשרייבר:
 כי אם לאותו מגרש אין תאורה, אז בשעה 16:30 גם כבר אין
סימון דוידסון:
אתה יודע שלרוב המגרשים אין תאורה
רועי ריינשרייבר:
אנחנו עובדים על זה עכשיו ביחד עם המשרד ואנחנו כן אמורים לקבל 45 מיליון שקלים כדי להקים את התאורה, למרות שכבר קול קורא כבר היה בעבר, ואנחנו עכשיו היום נמצאים כבר בנושא של הטמעה ושל התקנה סופית
רועי ריינשרייבר:
 יש לי עוד הרבה דברים להגיד, שתי דקות עברו מזמן
מיקי לוי:
אנחנו נעשה דיונים נוספים
מיקי לוי:
 אל תדאג
מיקי לוי:
 אנחנו לא נרד מהנושא הזה, ואנחנו לא תוקפים אף אחד
מיקי לוי:
 העניין שלנו הוא לנסות לבנות ולתכלל
מיקי לוי:
     מועצה מקומית גבעת עדה בנימינה, ליאור זיוון, שתי דקות בבקשה
ליאור זיוון:
תודה רבה אדוני היושב ראש
ליאור זיוון:
 קודם כל אני שמח שבנימינה מקבלת פה מקום משמעותי בדיון
ליאור זיוון:
 בהמשך למצגת שראו פה חשוב לי לציין שכאשר מדברים על כך שרשויות עשירות במעמד סוציו-אקונומי גבוה, מצבן טוב יותר מאשר הרשויות הערביות והרשויות במגזר החרדי
ליאור זיוון:
 אני מניח שהתכוונתם לרשויות במעמד סוציו-אקונומי גבוה שבהן יש הכנסה ממסחר ותעסוקה
ליאור זיוון:
 אבל רשויות כמו בנימינה גבעת עדה, שנמצאת במדד סוציו-אקונומי על הגבול בין שמונה לתשע, אך מצד שני אין לה בעצם הכנסות ממסחר ותעסוקה, מצב תשתיות הספורט ביישוב הוא – ואני בתור אבא לילד שמשחק המון בליגות המקומיות ונמצא בלא מעט מהכפרים הערביים באזור שלנו – מצב התשתיות שלנו ברמה פחות טובה
ליאור זיוון:
 זאת אומרת, הילדים משחקים, נכון שעכשיו אנחנו בתקופה של שינויים, אבל מצב המגרש הוא כזה ברוב חודשי השנה
ליאור זיוון:
     זו תוצאה של העובדה שפשוט יש כאן 580 ילדים שמשחקים על מגרש אחד, ומספר שעות המשחק הרבה יותר גבוה ממה שאמור להיות במגרשי דשא
ליאור זיוון:
 למגרשי דשא יש מספר מוגבל של שעות שאתה אמור לשחק עליהם בשביל לשמור על הדשא, וזו התוצאה
ליאור זיוון:
 כך בעצם יש לך מועדון שהוא מופת לספורט במדינת ישראל
ליאור זיוון:
 מועדון שמכיל דתיים וחילוניים, משחק תחת צו פיוס ערבים, יהודים, נשים, גברים, ילדות, ילדים ממש כל תמהיל האוכלוסייה שאתם יכולים לדמיין – משחקים במגרשים של בנימינה גבעת עדה
ליאור זיוון:
 לצערנו מצב התשתיות הוא כזה שהתאורה לא תקנית, והדשא רוב הזמן הרוס ובמקומו יש לא רק חול אלא גם גבשושיות אשר מהוות סכנה לפציעות וגורמות לפציעות
ליאור זיוון:
 זוהי רק דוגמא אחת של כדורגל
ליאור זיוון:
      אני יכול לתת דוגמה אחרת שבגבעת עדה יש ספורט אזוטרי: הוקי גלגיליות
ליאור זיוון:
 קבוצה שהיא אלופת הארץ גם בליגה, גם בגביע ובמשך שנתיים ברצף משחקים על מגרש שלא ראוי לשחק עליו
ליאור זיוון:
 גם כאן הוא לא מקורה
ליאור זיוון:
 זאת אומרת בקיץ משחקים ב-34 מעלות
ליאור זיוון:
 דיברו פה על הנושא של קירוי למגרשים, עם טיפה ראשונה של גשם שיורדת, אי אפשר לשחק כי המגרש רטוב
ליאור זיוון:
 אין מגרש לאימונים
ליאור זיוון:
 התשתיות באופן כללי זה ספורט שמאחד קהילה ושמעבר לערך הספורטיבי שלו מייצר באמת קהילתיות ביישוב
ליאור זיוון:
 וכל הדבר הזה קורה ביישוב, שכמו שאמרנו סוציו אקונומי 8-9
ליאור זיוון:
 זאת אומרת, לא יישוב שהיית אומר זה יישוב שבגלל המצב הסוציו-אקונומי מצבו בעייתי
ליאור זיוון:
 הנושא הזה מצריך טיפול והוא מצריך טיפול דחוף
ליאור זיוון:
 תודה רבה
מיקי לוי:
סולרסקי בבקשה
אמיר סולרסקי:
בוקר טוב ותודה רבה, מיקי
אמיר סולרסקי:
 אני אתן סקירה מהירה וקצרה על כל עולם התוכן הזה
אמיר סולרסקי:
 אגיד שאני מגיע מהשטח וגם מניהול ספורט
אמיר סולרסקי:
 דו"ח מבקר המדינה הנוכחי לא מחדש כלום מהדו"ח של 2015
אמיר סולרסקי:
 אמנם קצת שינה, נכון, אבל מה שקורה היום בעצם שהאומדנים למשל שאתה רוצה לבנות אולם ספורט, וקולות קוראים מנותקים מהמציאות, קח את חורפיש שרוצים לבנות אולם ספורט על צלע ההר
אמיר סולרסקי:
 האומדן של משרד הספורט בקושי מכסה 35 אחוזים מהעלות של המתקן והם יראו את הכסף באבן דרך הראשונה
אמיר סולרסקי:
 זאת אומרת, הם צריכים לתכנן, לשלם, לעבוד - והם יראו את הכסף רק כשיהיה גג
אמיר סולרסקי:
 אז קשה מאוד לרשויות נמוכות במצב סוציו-אקונומי נמוך להתרומם
אמיר סולרסקי:
     כמו כן לא רק שהאומדנים רזים, אני אגיד שמשרד החינוך בעצם מסמן את השטח שבו צריכים בעתיד לבנות אולם ספורט, אבל תא השטח הזה ברוב המקרים גם לא תואם את המציאות וגם לא את המציאות התקינה
אמיר סולרסקי:
 כשאנחנו מעוניינים לבנות אולם ספורט או מגרש ספורט מסתבר שלעיתים השטח שנשמר עבורו לא מתאים בכלל לבנייה של מתקן ספורט ראוי או שעומד בתקן
אמיר סולרסקי:
 זאת אומרת, אנחנו מגיעים היום להרבה מאוד מתקנים שנאלצים לבנות בכלל לא לפי הגדלים ולא לפי הסטנדרטים שמקובלים
אמיר סולרסקי:
     בנושא של תקינת ספורט סל-שער יצא כבר לפני 5 שנים ממכון התקנים הנחיה לא לבנות מתקני סל-שער, אבל כאשר אתה מגיע היום לכמעט כל מקום בארץ ואתה רואה סל-שער משרד החינוך מגבה את זה
אמיר סולרסקי:
 נותן גם לבדוק את המתקנים האלה במקום להסיר אותם
אמיר סולרסקי:
     מילה על מיני-פיץ': זה אחד המתקנים הכי מסוכנים שיכולים להיות
אמיר סולרסקי:
 אני לפני כשנתיים וחצי נחרדתי כשראיתי, קול קורא ביום שישי בערב של משרד נגב גליל על מיני-פיץ', 50 מיליון שקלים לרשויות המקומיות
אמיר סולרסקי:
 זה מבורך; אבל אז נכנסתי פנימה וגלגלתי את המפרטים הטכניים, נחרדתי, כתבתי באותו לילה מכתב למנכ"ל משרד נגב גליל
אמיר סולרסקי:
 יום ראשון נפגשתי איתו, המתקנים האלה לא שווים כלום, מסוכנים, לא מקצועיים
אמיר סולרסקי:
 בניגוד לתווי התקן שאני נמצא בוועדת תקינה שבמכון התקנים 10 שנים
אמיר סולרסקי:
      אני אגיד רק משפט על ועדת התקינה, לפני 10 שנים באולם ספורט חדש בראשון לציון, שחקן בליגת העל בכדוריד החליק, עשה גליץ' בשפה שלהם
אמיר סולרסקי:
 נכנס לו מתקן בישבן, יצא לו בגב, כמעט הלך הבחור
אמיר סולרסקי:
 ואני קמתי בבוקר למחרת כי ניהלתי את הספורט בראשון לציון ונסעתי למכון התקנים בתל אביב חיפשתי את האחראי על מתקני הספורט בארץ
אמיר סולרסקי:
 עליתי לקומה ראשונה, שנייה, ירדתי שמאלה, ימינה בסוף הגעתי לאגף מעליות שהם אחראים על התקינה – שאין תקינה
אמיר סולרסקי:
 לקחתי את הספר של התקינה, 285 עמודים בגרמנית, ניסיתי ללכת ולראות מה קורה שם, ואז הבנתי שהמדינה ישנה בעמידה
אמיר סולרסקי:
     לא הייתה תקינה, לא היה שום הליך כלשהו שבכלל מסדיר את נושא הבטיחות של מתקני ספורט, והתחלנו באמת עם משרד הספורט במשך שבע-שמונה שנים לדון בתקינה
אמיר סולרסקי:
 טיפלנו קודם כל בדברים שדחופים, ואחר כך החשובים באמת
אמיר סולרסקי:
 הדחוף היה מתקני הסל שהם היו מתקנים, שבאמת גרמו נזקים לא פשוטים
אמיר סולרסקי:
 אבל אני אגיד כל נושא של הסל שנפל בתל אביב וגרם לתהודה ענקית, עוד המון ילדים נהרגו הרבה לפני המקרה הזה, וגם ממשיכים להיפצע
אמיר סולרסקי:
      לצערי אני אומר שגם היום כאחד שהוא איש פרטי בהתנדבות, אני צריך לבכות, להתחנן שימשיכו בהשמה והשלמה של תקנים למגרשי ספורט
אמיר סולרסקי:
 אני אתן דוגמא, אם כבר נגענו בכדורגל, אני כדורגלן ואחד המתקנים הכי מסוכנים היום שפוגע בספורטאים זה הדשא הסינטטי
אמיר סולרסקי:
 הקמנו תקן של 5518 לבדיקה של מגרש עם דשא סינטטי
אמיר סולרסקי:
 לצערי לא מיושם לא מיושם, כי אתה מגיע היום פעם בשנה להוציא רישיון עסק למגרש כדורגל אתה עובר את כל התהליך עצמו
אמיר סולרסקי:
 אבל מה שוכחים? לבדוק את השער, לבדוק את המשטח הדשא, משטח הדשא סינטטי שלא מטופל גורם לנזקים אדירים לילדים בגילאי הגדילה
אמיר סולרסקי:
 המפרקים שלהם רכים והם מפרקים את הגוף שלהם לכל החיים, ולצערי אין היום גוף אחד במדינה שיודע לתכלל את כל הדבר הזה
אמיר סולרסקי:
     הדבר האחרון שאני אגע בו, אני הייתי יושב בחברה ממשלתית ששייכת למשרד התיירות
אמיר סולרסקי:
 משרד הספורט חייב להקים גוף אחד מקצועי שיידע לתכלל ולבנות את כל המתקנים הרציניים שהמדינה רוצה להקים והרשויות המקומיות לא מסוגלות
אמיר סולרסקי:
 לא יכול להיות שלמשרד התיירות יהיה את החברה לפיתוח עכו ולפיתוח נצרת וזה וזה, ולמשרד הספורט אין חברות כאלו
אמיר סולרסקי:
 תודה רבה
מיקי לוי:
 כן אדוני, תציג את עצמך
מתתיהו שטיינר:
לי קוראים שטיינר מתי
מתתיהו שטיינר:
 אני הייתי מנכ"ל מרכז הספורט האולימפי בתל אביב
מתתיהו שטיינר:
 מן הסתם, רובכם מכירים את זה כהדר יוסף
מתתיהו שטיינר:
 קודם כל אין מאושר ממני לראות פה את חבר הכנסת המלומד שאת העבודה הראשונה שלו הוא עשה אצלי, הוא לימד אצלי שחיה
מתתיהו שטיינר:
 היינו קצת יצירתיים
מתתיהו שטיינר:
     אני חושב שמה שאמר בסוף אמיר זה הדבר העיקרי
מתתיהו שטיינר:
 אם נשב פה ונבכה ונגיד שאין כסף, אני חושב שכסף הוא לא הבעיה
מתתיהו שטיינר:
 הבעיה היא כשאתה מגיע לרשויות, וברשויות אין מי שיודע איך לבצע את מה שאחרים יודעים
מתתיהו שטיינר:
 אין גוף כזה
מתתיהו שטיינר:
 מה שאמר בסוף אמיר, אם לא יקום גוף כזה מהר ויעזור לאיגודי הספורט בכלל, לא צריכים 10 מספיק שניים שיישבו שאחד יהיה בהתאחדות הכדורגל שני בכדורסל, ויבואו ויתכננו
מתתיהו שטיינר:
 כי מגיעים לרשויות והם לא יודעים כלום
מתתיהו שטיינר:
      אני אומר לכם ויגיד גם ניצן, אני בטוח שהוא אמר את זה
מתתיהו שטיינר:
 יש כסף
מתתיהו שטיינר:
 הכסף הזה לא מנוצל
מתתיהו שטיינר:
 חייבים להקים גוף כזה
מתתיהו שטיינר:
 הבעיה פה לדעתי עוד פעם, אני אתן דוגמא שפעם הייתה אתנה, היום זה כבר כל אחד מדבר על זה
מתתיהו שטיינר:
 זה כבר משהו שכולם יודעים
מתתיהו שטיינר:
 מה זה נשים? 80 מיליון שקלים עמדו שנים, ושנים שלא ניצלו אותם
מתתיהו שטיינר:
 למה? כי בכל האיגוד לא הייתה מישהי שטיפלה בנושא אתנה
מתתיהו שטיינר:
 נושא הנשים הוא בדיוק אותו הדבר, זה צו שעה
מתתיהו שטיינר:
     זה בדיוק אותו הדבר בנושא מתקנים, חייבים להקים גוף שיטפל בכל נושא ההקמות ברשויות
מתתיהו שטיינר:
 הם לא יודעים
מתתיהו שטיינר:
 פרט לרשויות הגדולות כמו תל אביב שהם לא דוגמא
מתתיהו שטיינר:
 אני באתי מתל אביב ואתם יכולים לראות מתקנים ולא תמיד לא תמיד, אפילו שם לא היה את ה-matching
מיקי לוי:
 גברתי, בבקשה
טובה בוריה:
שמי טובה בוריה, ארגון נבחרות לנשים חרדיות ומנהלת עמותת טוב בלב בבני ברק לנוער חרדי בסיכון
טובה בוריה:
 אצלנו במגזר החרדי אין משמעות וידע וכמה זה חשוב מגרשי ספורט, לנוער, לנשים חרדיות
טובה בוריה:
 אנחנו נאלצים, אני תושבת בני ברק, אין מגרש ספורט בבני ברק, הנוער שלי הנוער בסיכון
טובה בוריה:
 הם נאלצים ללכת לגבעת שמואל, לכל הערים מסביב, רק לא בתוך בני ברק
טובה בוריה:
 גבעת שמואל, פתח תקווה, רמת גן, שם יש מגרשים ושם הם משחקים אך תמיד ישנן מריבות, כיוון שלא נותנים להם לשחק שם היות והם לא תושבי העיר
טובה בוריה:
 אז מאוד חשוב שגם יהיה לאנשים שלנו אפשרות לקבל מענה לדבר הזה
טובה בוריה:
 זה חשוב לבריאות, זה פחות פשיעה, כמו שאמר אלי זה ימגר ממש את הסמים, אין להם תעסוקה, וספורט יהיה להם ממש טוב
ענת ברקו:
אני רק אציין לגבי בני ברק, אדוני יושב הראש: לפני 4 שנים יצאתי לסיור בהולנד ובאיטליה, לקחתי את ראש מינהל הספורט ואת אבי וגיא אטיאס כדי לראות איך בונים בעולם
ענת ברקו:
 בני ברק, רמת גן, הערים הצפופות, אין להם שטחים
ענת ברקו:
 מה ראינו? בונים לגובה
ענת ברקו:
 אתה רואה בניין של 5 קומות קומה ראשונה זה חדרי כושר, בריכות שחייה, אולמות, אולם כדורסל, אולם כדוריד, ניצן מכיר את זה טוב מאוד
ענת ברקו:
 הבאתי להם את כל התכניות, את כל הדיסקטים, את הכול
ענת ברקו:
 בנייה קלה, בנייה מהירה, זה מה שקורה היום באירופה וזה הפתרון בערים שאין שטחים
ענת ברקו:
 הרי כל הזמן אומרים אין שטחים
ענת ברקו:
 יש פתרון, עכשיו הולכים לבנות בווינגייט כזה
מיקי לוי:
אנחנו כנראה שלא נצליח לפתור הכל, אבל אנחנו נציע מה אפשר בכל זאת לעשות
מיקי לוי:
     ארגון מנהלי הספורט ברשויות המקומיות, מאיר אליהו שתי דקות בבקשה
מאיר אליהו:
אני רוצה להמשיך את הקו של אמיר סולרסקי לגבי הקמת המתקנים
מאיר אליהו:
 לגבי אומדנים אני לא אחזור, אמיר אמר את זה, אבל יש נקודה בעיקר ברשויות החלשות, הרי הקצבות לרשויות ניתנות בהתאם לדירוג הלמ"ס שלהם
מאיר אליהו:
 אז אם אני אקח למשל עיר כמו לוד שדירוג הלמ"ס שלה הוא ארבע, אז בדרך כלל המימון הוא סביב ה-30 אחוזים בהקמת המבנה
מאיר אליהו:
 אבל מה שלא אומרים זה שלא מכירים בתשתיות, לא מכירים בניהול ופיקוח ולא מכירים בתכנון
מאיר אליהו:
 כשאתה פורט את זה, אתה מעמיס את זה על החלק של הרשות, אתה מגיע אפילו למצב שבסוף הרשות שמה 60 אחוזים ומינהל הספורט 40 אחוזים, או במקרה הטוב שמים 50-50
מאיר אליהו:
 זאת אומרת, לא יכול להיות שמקימים מתקן ולא מכירים בכל ההוצאות שיש לרשות
מאיר אליהו:
 אני חושב שזה אחד מהדברים שמונעים מהרשות להקים מתקנים
מיקי לוי:
 אני מתנצל, אדוני השר, אתן לתקציבן שלך לדבר תחילה, שלא יחסרו נתונים?
ניצן בן נתן:
אני לא התקציבן שלו
ניצן בן נתן:
 אני מנהל אגף בכיר לתמיכות ומתקני ספורט
ניצן בן נתן:
 אני אשלים אחר כך
מיקי לוי:
בבקשה אדוני השר
מכלוף מיקי זוהר:
בכל מקרה יש לו את כל התשובות, ניצן הוא איש מקצוע משכמו ומעלה
מכלוף מיקי זוהר:
     אז ככה, כמה דברים שאני רוצה להעיר לגביהם
מכלוף מיקי זוהר:
 ראשית כל בכל מה שקשור לצמצום הפערים הדמוגרפיים יש שינוי מדיניות במשרד התרבות והספורט בבקשתי ובהתאם למדיניות שלי
מכלוף מיקי זוהר:
 אנחנו רוצים לתעדף גם סוציו-אקונומי נמוך, וגם אזורים פריפריאליים מרוחקים במרכז הארץ, כי אנחנו יודעים שמצוקת המתקנים היא בהכרח קיימת באזורים הללו
מכלוף מיקי זוהר:
 באזור מרכז הארץ יש הרבה יותר מתקנים, צריך לאזן, ולכן יש מדיניות ברורה בעניין הזה
מכלוף מיקי זוהר:
     לגבי שיפוץ מבני ספורט כן, יש תגבור לעניין הזה וביקשנו במדיניות החדשה להוסיף עוד תקציבים לשיפוץ מבני ספורט כנ"ל על פי אותם קריטריונים, על מנת שנוכל להביא לידי ביטוי שינוי משמעותי בכל מה שקשור להרבה מאוד מבני ספורט שעובדים כפיל לבן אחרי שהמדינה השקיעה משאבים רבים להקמת המבנה, ובאיזה שהוא מצב ננטש או נהרס, ולא מתקנים ברשויות
מכלוף מיקי זוהר:
     יש קושי כלכלי להביא את הכסף בשביל לתקן ואנחנו צריכים לעזור בעניין הזה
מכלוף מיקי זוהר:
 אנחנו גם בסוגיה הזו מביאים פתרונות טובים
מכלוף מיקי זוהר:
 לגבי אותה בעיה שציינו פה שיש איזושהי מין גדר בלתי עבירה אני קורא לה בין משרד החינוך למשרד התרבות והספורט בבינוי מבנים ביחד בתוך שטח בתי הספר
מכלוף מיקי זוהר:
 זה נושא שהוא כבר שנים מצריך טיפול
מכלוף מיקי זוהר:
 באמת הגיע העת שנעשה שינוי מדיניות, גם מבחינת התפיסה וגם מבחינת ההתנהלות
מכלוף מיקי זוהר:
 בהרבה מאוד מקרים בונים אולמות ספורט בעיקר, וגם מגרשי ספורט קטנים בתוך בתי הספר, אבל למשרד התרבות והספורט אין נגיעה בסוגיה הזו
מכלוף מיקי זוהר:
 בדרך כלל זה נעשה על ידי מפעל הפיס ועל ידי משרד החינוך, אז צריכים להביא איזשהו פתרון ואני אערוך במשרד דיון בנושא הזה יחד עם נציגי משרד החינוך איך אפשר לבנות מבנים יחד עם משרד החינוך
מכלוף מיקי זוהר:
      זה יכול לחסוך הרבה מאוד משאבים וזה גם יכול להביא הרבה מאוד פתרונות, כי שטח בית הספר אנחנו יודעים שהוא בדרך כלל פעיל עד שעות הצהריים, ואז אחרי הצהריים הוא כבר יכול להיות בהכרח שטח ציבורי שהילדים ואנשים יכולים ליהנות ממנו
מכלוף מיקי זוהר:
 אפשר לייצר כאן איזה שהוא פתרון ובאופן חד משמעי זה יכול להביא בשורה אמיתית
מכלוף מיקי זוהר:
     לגבי מיפוי המתקנים, אני יודע שאצלנו במשרד יש כבר טיפול בנושא, והליקוי הזה יוסר בקרוב
מכלוף מיקי זוהר:
 אנחנו כן נערוך מיפוי מסודר, וגם לגבי פיקוח ובקרה כנ"ל
מכלוף מיקי זוהר:
 בדרך כלל הפיקוח והבקרה עד רגע זה ממש עבר לטיפול הרשות המקומית שקיבלה את המתקן
מכלוף מיקי זוהר:
 אבל יכול להיות שגם אנחנו, כמו שמפעל הפיס או משרד החינוך עושה, גם אנחנו צריכים באמת להיכנס לסוגיה הזו, וגם הליקוי הזה הוא יטופל, ואנחנו כן ניכנס לפיקוח ובקרה לגבי מבנים שאנחנו מתקצבים אותם
מכלוף מיקי זוהר:
     בעניין החזר השקעה בתשתיות אני חושב, גם יש פה את נציג משרד האוצר
מכלוף מיקי זוהר:
 הם ידעו כולם שיש רצון עז של המדינה להשקיע בתשתיות כמה שרק אפשר
מכלוף מיקי זוהר:
 השקעה בתשתיות היא מדיניות מאוד ברורה של משרד האוצר ואני שמח שהם גם תומכים ברעיון הזה
מכלוף מיקי זוהר:
 כדי להביא למצב בו נוכל להשקיע בתשתיות, יגידו לכם במשרד האוצר דבר שאנחנו גם אימצנו די להרשאות שעומדות על המדף שנים ולא מתממשות, ואת זה אנחנו משנים במשרד התרבות והספורט
מכלוף מיקי זוהר:
 אנחנו לא נותנים יותר, וזו מדיניות חדשה שאני מביא לשולחן, אנחנו לא נותנים יותר הרשאות לבינוי
מכלוף מיקי זוהר:
 אנחנו נותנים הרשאות קודם כל לתכנון, רק אחרי היתר בנייה, קרקע מוקצית תשתיות מוכנות
מכלוף מיקי זוהר:
 אנחנו נותנים הרשאה לבינוי תוך התחייבות של מקבל ההרשאה שאותו פרק זמן של שנה לכל היותר שנה וחצי המבנה עומד
מכלוף מיקי זוהר:
     אני שואף שבשנתיים הקרובות נאסוף במשרד התרבות והספורט מאות רבות של היתרים ובקשות לבינוי
מכלוף מיקי זוהר:
 אני אשמח לבוא למשרד האוצר עם הרשאות בשניים-שלושה מיליארד שקל של מבנים בארץ, ולי יש תחושה שסיכוי טוב שמדיניות משרד האוצר תהיה כן לתת את המשאבים למימוש מתקנים, שבתוך שנה יוציאו שניים-שלושה מיליארד שקל לתוך המשק לבנות את המבנים האלה, וגם מקבלים את התמורה הרבה יותר מהר, כי אנחנו יודעים שתשתיות מחזירות מהר מאוד את עצמם לתוך קופת האוצר
מכלוף מיקי זוהר:
 ואין ספק שאם המדיניות הזאת תעבוד ובאמת נראה צורך אמיתי שעולה מהשטח לבניית מתקנים, אנחנו גם נוכל לקבל את המשאבים מהאוצר
מכלוף מיקי זוהר:
 ללא שום קשר, כמעט הכפלנו את תקציב קרן המתקנים, קרן המתקנים בשנה הקרובה, סביבות כמה? 300?
ניצן בן נתן:
אתה מתחיל ב-330 ואתה עולה עם התוספת של השנה הבאה, שאמורה לבוא כבר על היתרים שקיימים
מכלוף מיקי זוהר:
נכון
מכלוף מיקי זוהר:
 אז כמעט הכפלת את קרן המתקנים בשנתיים הקרובות, וזו גם בשורה מאוד מאוד גדולה שהיא גם תיתן פתרון
מכלוף מיקי זוהר:
 ויש עכשיו עוד פרויקט חדש שאנחנו דנים בו שקשור לוינגייט דרום
מכלוף מיקי זוהר:
 בודקים אפשרות להקים את וינגייט גם בדרום, אני מקווה שגם לזה נמצא משאבים וגם תהיה בשורה אמיתית בכלל לעולם הענפים האולימפיים שבאמת חסרים מתקנים
מכלוף מיקי זוהר:
     לגבי תאורה יש לנו כבר 45 מיליון שקלים מוקצים יחד עם ההתאחדות לכדורגל, כל מגרש בישראל שמשחקים בו בליגה המקצוענית
מכלוף מיקי זוהר:
 זאת אומרת שכל מגרש שיש בו משחקי ליגה יואר גם בשעות הלילה
מכלוף מיקי זוהר:
 זה אומר ששעות המגרש יוכפלו וזה גם נותן מענה לא קטן לבעיית המתקנים שיש בישראל
מכלוף מיקי זוהר:
 על כל מה שאמרתי ותיארתי לא פותר בהכרח את כל הבעיות שיש, כי יש אכן כן בעיית מתקנים קשה בישראל
מכלוף מיקי זוהר:
 אנחנו צריכים לצמצם פערים של הרבה מאוד שנים
מכלוף מיקי זוהר:
     אני באופן אישי לוקח את הנושא הזה באמת לתשומת ליבי מתוך הבנה שככל שיהיו לנו יותר מתקנים כן יהיו לנו יותר ספורטאים
מכלוף מיקי זוהר:
 אני חושב שהמחסום של הרבה מאוד ספורטאים הוא בהכרח משום שאין להם איפה להתאמן, אין שעות מגרש מספיקות, אין מספיק מתקנים, וזה דבר שאנחנו צריכים לתת לו מענה
מכלוף מיקי זוהר:
 אני חושב שבעבודה נכונה תוך פרק זמן של שנה שנתיים כן יהיה אפשר לעשות מהפכת מתקנים
מכלוף מיקי זוהר:
 ואם כמו שתיארתי עם יולי את אותם מאות היתרים שאני יכול לממש בתוך שנה-שנה וחצי גם בעלות של כמה מיליארדי שקלים
מכלוף מיקי זוהר:
 אני חושב שמשרד האוצר כן ימצא את הכסף כי יש לאוצר רצון להשקיע בתשתיות, בטח במתקני ספורט, אז אנחנו עובדים על זה
מכלוף מיקי זוהר:
     דבר אחרון לסיום
מכלוף מיקי זוהר:
 לפני שהגעתי לכאן הייתי בוועדת הכנסת שם נערך דיון בעניין השתתפות חברי הממשלה בוועדות הכנסת
מכלוף מיקי זוהר:
 ואני כאן היום גם בהתאם לאותה מדיניות, ויושב כאן לידי מיקי לוי שהיה יושב ראש הכנסת והוא יודע כמה חשובה הכנסת וכמה חשובה עוצמתה של הכנסת
מכלוף מיקי זוהר:
 והדבר הזה הוא משהו שאני באמת קורא לכל שרי הממשלה באשר הם, להגיע לדיונים בכנסת, להשתתף, לשמוע, להשמיע, אם צריך גם לשמוע ביקורת ולהשיב לה, זה בסדר גמור
מכלוף מיקי זוהר:
 זה חלק מהעבודה של כולם, גם של הכנסת וגם של הממשלה, וטוב יעשו עוד שרים אם יגיעו ויופיעו בפני הכנסת וידברו בפני החברים
מכלוף מיקי זוהר:
 זה דבר נכון, דבר ראוי, וזה גם מחזק את הכנסת, והגיע הזמן שגם החשיבות של הכנסת תהיה הרבה יותר ממה שהוא היה עד היום, ואני שמח שזה מה שמתחילים לדון בו היום ומצוין והלוואי שזה יקרה
מכלוף מיקי זוהר:
 תודה
מיקי לוי:
קודם כל אנחנו שמחים, אתה אחד השרים שאני לפחות ברמה האישית שמח שמונה לתפקידו זה עתה, מכיוון שאני יודע לאורך שנים כמה פעלת בנושאי ספורט במגוון רחב של נושאים, וכשהנושא קרוב לליבו של השר, זה נעשה אחרת
מיקי לוי:
 זה נעשה עם הנשמה ולא תמיד עם הראש, וזה מבחינתי הרבה הרבה יותר חשוב
מיקי לוי:
 עוד פעם מספרים, ועוד פעם אקסלים
מכלוף מיקי זוהר:
תודה
מיקי לוי:
אז זה דבר אחד
מיקי לוי:
 אבל אני מבקש להציע משהו כי אני עברתי על הדוח ויש תכנון עתידי של שטחים המיועדים למתקני ספורט
מיקי לוי:
 נכון לספטמבר 2022 משרד הספורט לא גיבש תפיסה בנוגע לתכנון וההקצאה וכו' וכו', אני לא רוצה להמשיך להקריא, כי אתה רק מצוי בתפקידך כחמישה חודשים
מיקי לוי:
 אבל יש לי הצעה, כל הזמן שמענו - ההוא לא מבין, ההוא לא מתאם, הגברת אמרה אין שטחים, ההוא ממשרד החינוך לא נותן, רמ"י, וכו'
מיקי לוי:
 אני חושב, ואני מבקש שתבחן את זה, להטיל על המנכ"ל של משרדך, לקיים שולחן עגול פעם בשלושה-ארבעה חודשים, שיכלול את כל בעלי המקצוע וכאלה שמסוגלים לקבל החלטות, מרמה של סמנכ"לים כדי שיוכלו להוביל את זה
מיקי לוי:
 להושיב אותם מסביב לשולחן עגול: השלטון המקומי, משרד התרבות והספורט, משרד החינוך, משרד האוצר, רמ"י, משרד נגב גליל, בעלי מקצוע וכל מי שצריך
מיקי לוי:
 אבל אל תעשו את זה יותר מדי גדול כי אז לא תוכלו לקבל החלטות
מיקי לוי:
      כשאני הייתי במשרד האוצר סגן שר האוצר, כולם רבו עם כולם, עד שלא עשיתי בראשותי שולחן עגול לא הצלחתי לעשות 'שולם' בין רשות המסים ומס הכנסה לאלה שאחראיים על המקרקעין למייצגים וכו'
מיקי לוי:
 אני חושב ששולחן עגול ברגע שהוא הופך להיות סיסטמטי שלושה-ארבעה חודשים, כשזה בעצם שלוש-ארבע פעמים בשנה שהוא מתכנס עם יעדים ומדדים - יהיה למשרד שליטה יותר גדולה במה האחרים עושים
מיקי לוי:
 אני סומך עליך במאת האחוזים שאתה עושה את מה שצריך, אבל אני לא סומך על האחרים, כי זה לא העיסוק המרכזי שלהם וזאת לפחות מתמיד דרך נכונה וראויה
מיקי לוי:
     אם נתכנס כאן בינואר פברואר מרץ שנה הבאה, כי לא נרד מזה
מיקי לוי:
 הוועדה הזאת הרגילה לעשות וי, אני לא אומר על אחרים כלום, אבל על מה שמבקר המדינה עשה שם את זה על המדד
מיקי לוי:
 90 אחוזים מהנושאים נקבע להם תאריך יעד לדיון מחדש כדי לקבוע אם המדד בוצע אחרי שדנו בו
מיקי לוי:
 אז אם אני מציע להקים שולחן עגול כזה הוא ימצה את התכלול של כלל המשרדים ואז לא נשמע 'רגע, רמ"י לא נותן, ה-matching של הרשות המקומית לא ניתן'
מיקי לוי:
 אתם מבינים יותר טוב ממני, אני רק דולה את זה ממה שאמרת
מכלוף מיקי זוהר:
אתה מדבר על תיאום רגולטורי שיהיה בין כל הגופים הרלוונטיים כדי שבאמת תהיה עבודה משותפת
מכלוף מיקי זוהר:
 זה רעיון נהדר
מיקי לוי:
אז אם אני אבקש ממך, אדוני השר, משרדך יכול לרכז את זה
מכלוף מיקי זוהר:
לטיפולך, ניצן, מול מנכ"ל המשרד
מיקי לוי:
ניצן, אתה יכול לקבל את הטלפון האישי שלי, ברגע שפעם ראשונה מתכנס שולחן עגול כזה אני אשמח לדעת, זה יעשה לי טוב על הנשמה
מיקי לוי:
 תודה רבה אדוני
מכלוף מיקי זוהר:
תודה לכם ושיהיה בהצלחה לכולם
מיקי לוי:
תודה רבה אדוני השר, אתה הולך לענייניך ואנחנו ממשיכים, לא מתפזרים
מיקי לוי:
 ניצן, בבקשה, אתה איש מפתח פה
ניצן בן נתן:
מפתחות זה אנשים אחרים, אני רק איש
ניצן בן נתן:
 תודה לכולם שהגיעו
ניצן בן נתן:
 אני רוצה להגיד, היה לי חשוב באופן אישי להגיד תודה לחברים ממבקר המדינה כי זאת לא ביקורת ראשונה שאני עובר בתפקידיי השונים, ואני אגיד שזו הייתה הביקורת הכי הוגנת ומקצועית שעברתי עד היום
ניצן בן נתן:
 אז אני חושב, שכגוף שחובטים בו לא מעט היה לי חשוב להתחיל דווקא עם הדברים האלה ולהגיד לשניהם תודה על סוג הביקורת שהתקיימה אצלנו
ניצן בן נתן:
     נאמרו פה הרבה דברים, אני לא רוצה להגיב לכולם, אני אנסה ממש בתמצית בשתיים-שלוש דקות להגיד את עיקרי הדברים
ניצן בן נתן:
 אנחנו מיישמים בעצם את מדיניות משרד התרבות והספורט במסגרת תוכנית לאומית למתקנים
ניצן בן נתן:
 זו תוכנית שלישית ב-10 השנים האחרונות, על סיפה של תוכנית רביעית, כמו ששמעתם, או על עדכון של התוכנית בפעם הרביעית, שהתצורה שבה היא בעצם של תמיכות גופים, רשויות
ניצן בן נתן:
     גופי הספורט מגישים בקשות לתמיכה ומקבלים תקצוב או תמיכה יותר נכון במסגרת אותם מבחני תמיכה
ניצן בן נתן:
 שינויים מרכזיים שעשינו בתוכנית האחרונה לעומת תוכניות קודמות הייתה התייחסות ליותר משניים-שלושה ענפי ספורט מרכזיים
ניצן בן נתן:
 גם פה ברוב הדיון – חוץ ממה שאמר סימון – עלו אולמות מגרשי כדורגל, מגרשי כדורגל אולמות
ניצן בן נתן:
 אז תקצבנו גם סוגים אחרים של מתקנים; למשל, עלה פה נושא של בריכות שחיה בחברה הערבית, אז רק בשנה האחרונה ניתנו הרשאות לשלוש רשויות בחברה הערבית להקמת בריכות
ניצן בן נתן:
 אני לא טוען שזה פותר את כל הבעיה בחברה הערבית, אבל זה התחלה שלוש זה יותר מאפס
ניצן בן נתן:
 כולנו מבינים את זה
ניצן בן נתן:
 אני יכול באמת לדבר על זה מהבוקר עד הלילה, אין סוף לנושא הזה
ניצן בן נתן:
     אני רק רוצה לגעת בעוד שתי נקודות שעלו פה
ניצן בן נתן:
 אחד הנושא של האומדנים וה-matching, זה תמיד דיון של האם לתת מעט להרבה או הרבה למעט, כמו שאדוני אמר ב-265 מיליון שקלים בשנה גם ב-300 וגם כנראה ב-350, הביקוש הוא תמיד יהיה יותר גדול מההיצע